על השחיטה
שמיים, בקשו רחמים עלי!; אם יש בכם אל ולאל בכם נתיב -; ואני לא מצאתיו -; התפללו אתם עלי!; אני - ליבי מת ואין עוד תפילה בשפתי,; וכבר אזלת יד אף אין תקווה עוד -; עד מתי, עד אנה, עד מתי?; התליין! הא צואר - קום שחט!; ערפני ככלב, לך זרוע עם קרדום,; וכל הארץ לי גרדום -; ואנחנו - אנחנו המעט!; דמי מותר - הך קדקוד, ויזנק דם רצח,; דם יונק ושב על כותנתך -; ולא יימח לנצח, לנצח.; ואם יש צדק - יופע מייד!; אך אם אחרי הישמדי מתחת רקיע; הצדק יופיע -; ימוגר נא כיסאו לעד!; וברשע עולמים שמיים יימקו ; אף אתם לכו, זדים, בחמסכם זה; ובדימכם חייו והינקו.; וארור האומר: נקום!; נקמה כזאת, ניקמת דם ילד קטן; עוד לא ברא השטן -; וייקוב הדם את התהום!; וייקוב הדם עד תהומות מחשכים,; ואכל בחושך וחתר שם; כל מוסדות הארץ הנמקים.; 